18. novembra iela (Daugavpils)
Šis raksts ir par ielu Daugavpilī. Par citām jēdziena 18. novembra iela nozīmēm skatīt nozīmju atdalīšanas lapu. 18. novembra iela ir maģistrāla iela Daugavpilī un Augšdaugavas novada Naujenes pagasta Vecstropos. Tā ir garākā iela Daugavpilī (kopējais ielas garums ir 8,3 kilometri), tā stiepjas no pilsētas centra līdz Stropu ciema robežai. Visa garumā pa to iet valsts galvenā autoceļa A13 trase. Sākotnēji ielu dēvēja par Šosejas ielu. 1935. gadā tā tika pārsaukta par 18. novembra ielu, bet 1940. gadā to pārdēvēja par Sarkanarmijas ielu. 18. novembra ielas nosaukumu tā atguva 1991. gada 14. novembrī.